ডিজিটেল ডেস্কঃ দেশৰ সবাতোকৈ পুৰণি ৰাজনৈতিক দলটোৰ সভাপতি হ'বলৈ ওলাইছে যুৱৰাজ ৰাহুল গান্ধীয়ে৷ ইটোৰ পিছত সিটো নিৰ্বাচনত মুখ থেকেচা খোৱা কংগ্ৰেছ দলে ৰাজনৈতিক সংকটৰ পৰা পৰিত্ৰাণ পাবলৈ নতুন সভাপতি নিৰ্বাচনৰ কুচ-কাৱাজ আৰম্ভ কৰিছে৷ বিশেষ সুত্ৰৰ খবৰ মতে অহা সোমবাৰে কংগ্ৰেছ ওৱৰ্কিং সমিটিৰ বৈঠক আৰম্ভ হব৷ এই বৈঠকতেই দলটোৱে নতুন সভাপতি নিৰ্বাচনৰ সিদ্ধান্ত গ্ৰহণ কৰিব৷ ইতিমধ্যে ৰাহুল গান্ধীয়ে আশা ব্যক্ত কৰিছে যে যি দৰে তেওৰ মাকে বিনা প্ৰতিদ্বন্দিতাৰে সভাপতি নিৰ্বাচিত হৈ কংগ্ৰেছ দলক ১৭ বছৰ নেতৃত্ব দিলে সেইদৰে তেও বিনা প্ৰতিদ্বন্দিতাৰে সভাপতি নিৰ্বাচিত হ'ব পাৰিব৷ ইতিমধ্যে কংগ্ৰেছ সভানেত্ৰী ছোনীয়া গান্ধীয়ে কোনোবাই প্ৰতিদ্বন্দিতা কৰিব বিচাৰিলে দুৱাৰ খোলা আছে বুলি কয়।
গুজৰাটৰ নিৰ্বাচনৰ পূৰ্বেই যুৱৰাজ ৰাহুল গান্ধী হ'ব কংগ্ৰেছৰ সভাপতি